3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์และบริการ

  บริษัทประกอบธุรกิจเกี่ยวกับเทคโนโลยีสารสนเทศและเทคโนโลยีสื่อสาร ซึ่งประกอบด้วย
  ระบบเครือข่าย สารสนเทศ (Networking System) ระบบคอมพิวเตอร์ (Computer
  System) และ ระบบสื่อสารโทรคมนาคม (Communication System)
  โดยมีลักษณะธุรกิจครอบคลุมดังนี้

1.  ธุรกิจขายและบริการเครื่องและอุปกรณ์ระบบเครือข่ายสารสนเทศ (Networking System)
    ระบบคอมพิวเตอร์(Computer System) และระบบสื่อสารโทรคมนาคม (Communication
    System)

  บริษัทเป็นผู้จำหน่ายเครื่องและอุปกรณ์ระบบเครือข่ายสารสนเทศ (Networking System)
  ระบบคอมพิวเตอร์(Computer System) และระบบสื่อสารโทรคมนาคม (Communication
  System) รวมถึงการขายซอฟต์แวร์ และพัฒนาระบบโปรแกรมคอมพิวเตอร์ (Application
  Software) โดยการขายอาจจะขายเฉพาะเครื่องหรืออุปกรณ์บางส่วน
  หรือขายทั้งระบบแบบเบ็ดเสร็จ (Total Solution) ซึ่งรวมถึง การให้คำปรึกษา ออกแบบ
  ติดตั้ง และฝึกอบรมการใช้งาน
  โดยบริษัทจะศึกษาความต้องการของลูกค้าและจัดทำการตลาดเพื่อให้สินค้าและบริการเป็นที่รู้จักแก่ลูกค้า
  รวมทั้งการจัดสัมมนาเพื่อให้ข้อมูลสินค้าและบริการแก่ลูกค้า การเสนอบริการการวางระบบ
  ที่เหมาะสมให้แก่ลูกค้าแต่ละราย ตลอดจนการให้บริการด้านการให้คำปรึกษา แนะนำ ออกแบบ
  วางระบบ ติดตั้ง ทดสอบ และฝึกอบรม
  ซึ่งการให้บริการดังกล่าวสามารถให้บริการได้กับทุกประเภทธุรกิจและทุกขนาด
  ตั้งแต่ธุรกิจขนาดเล็กจนถึงธุรกิจขนาดใหญ่ระดับประเทศ

  การออกแบบและรับเหมาวางระบบมีลักษณะเป็นโครงการมีมูลค่าตั้งแต่หลักแสนถึงหลายร้อยล้านบาท
  มีระยะเวลาการดำเนินโครงการโดยเฉลี่ยตั้งแต่ 3 เดือนถึง 12 เดือน
  และภายหลังการดำเนินการโครงการให้ลูกค้าแล้วเสร็จ
  บริษัทจะให้บริการหลังการขายต่อไปอีกระยะเวลาหนึ่ง
  โดยบริษัทจะจัดเตรียมผู้เชี่ยวชาญคอยให้บริการตอบคำถามและแก้ปัญหาที่เกิดขึ้นขณะใช้งานจริง
  ซึ่งภายหลังระยะเวลาดังกล่าวแล้วลูกค้าอาจจะว่าจ้างบริษัทเป็นผู้ดูแลผลิตภัณฑ์ที่ได้ซื้อไป
  โดยการซื้อบริการการบำรุงรักษาต่อไป

  ปัจจุบันบริษัทเป็นตัวแทนจำหน่ายผลิตภัณฑ์ เช่น

1.  อุปกรณ์โครงข่ายสารสนเทศ ได้แก่ บริษัท ซิสโก้ ซีสเต็มส์ จำกัด (Cisco Systems) บริษัท
    3 คอม (ประเทศไทย) จำกัด (3Com), บริษัท ไทโก้ อิเลคทรอนิคส์ (ประเทศไทย)จำกัด
    (Tyco Electronics (Thailand) Limited)

2.  อุปกรณ์สำหรับระบบคอมพิวเตอร์ เช่น บริษัท ฮิวเลตต์ - แพคการ์ด จำกัด (Hewlett
    Packard), บริษัท ซันไมโคร ซิสเต็มส์ จำกัด(Sun Micro System), บริษัท ไอบีเอ็ม
    จำกัด (IBM) และ บริษัท เอเซอร์ คอมพิวเตอร์ จำกัด(ACER) เป็นต้น

3.  โปรแกรมระบบงานสำเร็จรูป ได้แก่ บริษัท ออโต้เดสก์ จำกัด (Autodesk), ริษัท
    ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด (Microsoft),
    บริษัท เอสเอพีประเทศไทย จำกัด (SAP)

4.  อุปกรณ์โครงข่ายโทรคมนาคม

  ตัวอย่างโครงการในปี 2551 ดังนี้

  --------------------- ------------------------------- -----------------
  บริษัท                  โครงการ                         มูลค่าโครงการ

  บมจ. ทีโอที จำกัด        โครงการ Backup ICC              95 ล้านบาท

                        โครงการ Gin Phase 2             55 ล้านบาท

                        โครงการ TOT-GIS 2550            49 ล้านบาท

                        โครงการ Inter Connection 2008   39 ล้านบาท

                        โครงการ Gov Mail                32 ล้านบาท

                        โครงการ TOT CU                  23 ล้านบาท

  บมจ. กสท โทรคมนาคม    โครงการ New Core Router         254 ล้านบาท

                        โครงการ Cisco 192               150 ล้านบาท

                        โครงการ Any Protocol Over MPLS  59 ล้านบาท
                        (ATOM)                          

                        โครงการ MPSM 48 Sets            36 ล้านบาท

                        โครงการ L2 Service interworking 37 ล้านบาท

                        โครงการ GIN3                    27 ล้านบาท

  อื่นๆ                   โครงการ Metro LAN Nationwide    222ล้านบาท

                        โครงการ MSAN 160K Lines         139ล้านบาท

                        โครงการ MIS                     60ล้านบาท

                        โครงการ Call Center             54ล้านบาท

                        โครงการ CCTV                    26 ล้านบาท

                        โครงการ MPLS Phase 2            24 ล้านบาท

                        โครงการ Maintenance Service     21 ล้านบาท
                        Year 2                          

                        โครงการ Internet Securities     14 ล้านบาท

                        โครงการ Equipment for New       11 ล้านบาท
                        Building Comp                   

                        โครงการ Data Entry              10 ล้านบาท

                        โครงการ E-Office                6 ล้านบาท

                        โครงการ Network Phase 4         6 ล้านบาท

                        โครงการ Network MFU Phase VIII  6 ล้านบาท
  --------------------- ------------------------------- -----------------

1.  ธุรกิจบริการซ่อมและบำรุงรักษา (Services Maintenance)

  เป็นการให้บริการซ่อมและบำรุงรักษาเครื่องและอุปกรณ์ระบบเครือข่ายสารสนเทศ(Networking
  System) ระบบคอมพิวเตอร์ (Computer System) ระบบสื่อสารโทรคมนาคม
  (Communication System)
  โดยส่วนหนึ่งเป็นลูกค้าเดิมที่ซื้อบริการต่อเนื่องภายหลังจากหมดระยะเวลารับประกันคุณภาพ
  (Warranty Period ) และอีกส่วนหนึ่งเป็นลูกค้าใหม่
  โดยปกติสัญญาบำรุงรักษาจะมีอายุประมาณ 1-3 ปี

  บริษัทมีวิศวกรและผู้เชี่ยวชาญทั้งทางด้านฮาร์ดแวร์และซอฟต์แวร์ ที่ได้รับการอบรม
  และมีใบรับรองความสามารถในการให้บริการ (Certified) จากบริษัทเจ้าของผลิตภัณฑ์
  คอยให้บริการตอบคำถามและแก้ปัญหาที่เกิดขึ้นระหว่างการใช้งาน และ/หรือ
  ให้บริการตรวจสอบและบำรุงรักษาระบบตามเวลากำหนด
  รวมถึงการบริการซ่อมแซมและเปลี่ยนชิ้นส่วนฮาร์ดแวร์ที่ชำรุด
  ซึ่งบริการนี้ช่วยให้ลูกค้าที่ซื้อสินค้าจากบริษัทได้ใช้ประโยชน์จากสินค้าที่ซื้อไปอย่างมีประสิทธิภาพสูงสุด
  จากธุรกิจบริการซ่อมและบำรุงรักษาดังกล่าว
  ส่งผลให้บริษัทรักษาฐานลูกค้าและมีการซื้อสินค้าจากบริษัทอย่างต่อเนื่อง

2.  ธุรกิจให้เช่าเครื่องและอุปกรณ์ (Outsourcing Services)

3.  

  เป็นการให้เช่าเครื่องและอุปกรณ์ระบบสารสนเทศทั้งระบบ หรืออุปกรณ์บางส่วน ได้แก่
  ระบบเครือข่ายสารสนเทศ(Networking) ระบบคอมพิวเตอร์ (Computer System)
  ระบบสื่อสารโทรคมนาคม (Communication System) ซึ่งอาจรวมถึงการบริหารจัดการ
  และการควบคุมการทำงานของระบบเครื่องและอุปกรณ์ที่ให้เช่าให้แก่ลูกค้า
  บริการดังกล่าวเหมาะสมสำหรับองค์กรที่มีงบประมาณจำกัดด้านการพัฒนาระบบคอมพิวเตอร์สำหรับใช้ภายในองค์กร
  และองค์กรที่กลัวความเสี่ยงจากการล้าสมัยของอุปกรณ์และระบบคอมพิวเตอร์

  โดยในปี 2547-2551 บริษัทมีโครงการให้เช่าอุปกรณ์สื่อสารข้อมูลให้กับ บมจ. ทีโอที เพื่อให้
  บมจ. ทีโอที นำไปใช้ในการบริการลูกค้าทั่งประเทศ โดยมีสัญญาเช่าระยะยาว 3-5 ปี จำนวน
  5 สัญญา ซึ่งบริษัทได้ทำการติดตั้งอุปกรณ์ให้ บมจ. ทีโอที เสร็จเรียบร้อยแล้ว
  และได้มีการเปิดใช้งานแล้ว โดยบริษัทเริ่มมีรายได้จากการเช่าตั้งแต่เดือน สิงหาคม 2548
  และในปี 2551 บริษัทมีรายได้จากการให้เช่าอุปกรณ์ตามสัญญา รวมทั้งสิ้นประมาณ 111 ล้านบาท

2.  การตลาดและภาวะการแข่งขันในภาคต่างๆ

  ในปี 2551
  มีปัจจัยสำคัญที่ส่งผลต่อการเติบโตของธุรกิจเทคโนโลยีสารสนเทศและการสื่อสารของประเทศไทย
  คือ

1. ภาครัฐบาล

  เทคโนโลยีสารสนเทศและการสื่อสารกลายมาเป็นเครื่องมือหนึ่งในการช่วยเพิ่มขีดความสามารถในการแข่งขันของประเทศในเวทีโลกปัจจุบัน
  รัฐบาลได้เล็งเห็นความสำคัญนี้จึงเร่งพัฒนาเทคโนโลยีสารสนเทศและการสื่อสารของไทย
  โดยการนำระบบเทคโนโลยีสารสนเทศและการสื่อสารเข้ามาช่วยในการดำเนินงานของภาครัฐและรัฐวิสาหกิจเพิ่มมากขึ้น
  โดยผ่านโครงการต่างๆ เช่น โครงการอินเตอร์เน็ตโรงเรียน อินเตอร์เน็ตตำบล
  และอินเตอร์เน็ตในหน่วยราชการ หรือ E-government เป็นต้น
  ทำให้แนวโน้มการใช้บริการเทคโนโลยีสารสนเทศและการสื่อสารมีแนวโน้มการขยายตัวค่อนข้างสูง
  อย่างไรก็ตามในปี 2551 ที่ผ่านมาสภาวะทางการเมืองเป็นสภาวะที่ไม่ปกติ และไม่มีความแน่นอน
  มีผลให้การดำเนินการตามโครงการของหน่วยงานของรัฐมีการชะลอตัวอย่างชัดเจน
  อันเป็นผลทำให้การขายโครงการของบริษัทต่ำกว่าเป้าหมายที่ตั้งไว้

  ในส่วนของหน่วยงานรัฐวิสาหกิจที่ให้บริการสื่อสารพื้นฐาน คือ บมจ. ทีโอที และ บมจ. กสท.
  นั้น ยังมีการจัดทำโครงการก่อสร้างเครือข่ายสื่อสารข้อมูลพื้นฐาน
  อย่างต่อเนื่องทั้งนี้เพื่อให้สามารถรองรับความต้องการใช้เครือข่ายสื่อสารข้อมูลที่สูงขึ้นกว่าเท่าตัว
  และการปรับปรุงอุปกรณ์สำหรับโครงสร้างพื้นฐานให้สามารถรองรับความต้องการด้านการสื่อสารข้อมูลความเร็วสูงทั้งในระบบที่ใช้สาย
  และระบบสื่อสารไร้สาย
  ทั้งนี้เพราะเครือข่ายที่มีอยู่ในปัจจุบันนั้นไม่เพียงพอที่จะสนองตอบความต้องการของลูกค้าอย่างเพียงพอ

2. หน่วยงานควบคุมดูแล

  การจัดตั้งคณะกรรมการกิจการโทรคมนาคมแห่งชาติ (กทช.)
  ขึ้นเพื่อควบคุมหรือการบริหารจัดการโครงข่ายการให้บริการเทคโนโลยีสารสนเทศและการสื่อสาร
  โดยมีการกำหนดนโยบายต่างๆ เช่น
  นโยบายการแข่งขันที่สนับสนุนการใช้กลไกตลาดเพื่อเกิดการแข่งขันที่เป็นธรรม,
  นโยบายอินเตอร์เน็ตที่ส่งเสริมการประกอบกิจการอินเตอร์เน็ตให้แพร่หลาย
  โดยคิดค่าใบอนุญาตที่ต่ำหรือยกเว้นค่าธรรมเนียมใบอนุญาต
  นโยบายการออกใบอนุญาตโดยเน้นการแข่งขันโดยเสรีอย่างเป็นธรรมและป้องกันการผูกขาด
  เป็นต้น ซึ่งเป็นตัวกระตุ้นให้เกิดผู้ประกอบการบริการรูปแบบใหม่ๆ
  เข้ามาแข่งขันในอุตสาหกรรมมากขึ้น
  อีกทั้งยังมีศูนย์เทคโนโลยีอิเล็กทรอนิกส์และคอมพิวเตอร์แห่งชาติ(NECTEC) ที่ได้ระบุให้ซอฟต์แวร์
  ไมโครชิป และอิเล็กทรอนิกส์ (SME) เป็นเครือข่ายวิสาหกิจ (cluster)
  ที่สำคัญและประเทศไทยจำเป็นต้องผลักดันการพัฒนาเอาไว้

3. ภาคเอกชน

  จากสภาวะเศรษฐกิจตกต่ำอย่างรุนแรงทั่วโลกและการเปลี่ยนแปลงทางเทคโนโลยีอย่างรวดเร็ว
  ส่งผลให้องค์กรเอกชนจำเป็นต้องปรับตัวเพื่อเพิ่มศักยภาพในการแข่งขัน
  โดยการเพิ่มการลงทุนในระบบเทคโนโลยีสารสนเทศและการสื่อสารขององค์กร
  เพื่อเพิ่มความรวดเร็วในการติดต่อสื่อสารและการเข้าถึงข้อมูลที่ทันสมัย
  ซึ่งเป็นตัวช่วยในการสร้างความได้เปรียบทางการแข่งขันขององค์กร
  อย่างไรก็ตามจากสภาวะทางการเมืองตลอดจนสภาวะเศรษฐกิจที่ตกต่ำอย่างต่อเนื่องทำให้ภาคเอกชนต้องลดและพิจารณาถึงค่าใช้จ่ายในการดำเนินการอย่างละเอียดรอบคอบ
  จึงเป็นผลให้ลูกค้าของบริษัทชะลอหรือเลื่อนการลงทุนใหม่ออกไป

4. ประชากร หรือ ผู้บริโภค

  ปัจจุบันความแพร่หลายของการใช้เทคโนโลยีมีสูงขึ้นเนื่องจากการที่ประชากรส่วนใหญ่มีความรู้มากขึ้นทำให้มีความต้องการที่จะเข้าถึงข้อมูลข่าวสารและการติดต่อสื่อสารที่รวดเร็วเพื่อให้ทันต่อการเปลี่ยนแปลงที่รวดเร็วในยุคโลกาภิวัฒน์
  นอกจากนั้นธุรกิจอินเทอร์เน็ตความเร็วสูงยังได้รับปัจจัยบวกจากการสนับสนุนของภาครัฐที่ต้องการให้ประชาชนเข้ามาใช้บริการด้านข้อมูลข่าวสารต่างๆผ่านระบบโครงข่ายอินเทอร์เน็ตให้มากขึ้นและอย่างต่อเนื่อง
  ประกอบกับการที่เครื่องคอมพิวเตอร์และอุปกรณ์สำหรับการติดต่อสื่อสารผ่านระบบอินเทอร์เน็ตมีราคาถูกลง
  จะช่วยให้ประชาชนสามารถเข้าถึงระบบอินเทอร์เน็ตได้มากขึ้น ขณะที่
  การเปิดเสรีการเชื่อมต่อวงจรต่างประเทศ หรือ International Internet Gateway
  จะทำให้ช่องทางการเชื่อมต่ออินเทอร์เน็ตมีเพิ่มมากขึ้นจากปัจจุบันที่มีอยู่ 4 ราย
  ทำให้สามารถเชื่อมต่ออินเทอร์เน็ตได้รวดเร็วขึ้นนอกจากนั้น
  ยังช่วยให้ธุรกิจบริการเสริมของอินเทอร์เน็ตความเร็วสูงมีการขยายตัวได้อย่างต่อเนื่องไม่ว่าจะเป็นบริการด้านข้อมูลมัลติมีเดีย
  บริการโทรทัศน์ผ่านอินเทอร์เนต (IPTV) ตลอดจนบริการโทรศัพท์ผ่านเครือข่ายอินเทอร์เนต
  (VoIP) อันจะทำให้ความต้องการใช้อินเทอร์เน็ตความเร็วสูงมีมากขึ้นด้วย
  สำหรับการแข่งขันในหมู่ผู้ประกอบการเพื่อเพิ่มส่วนแบ่งตลาดและกระตุ้นการเติบโตของยอดผู้ใช้บริการยังคงมีอยู่อย่างต่อเนื่อง
  ทั้งจากผู้ประกอบการรายเดิมและผู้ให้บริการรายใหม่ที่เข้าสู่ตลาดภายหลังจากได้รับใบอนุญาตการประกอบธุรกิจจาก
  กทช. อันจะทำให้ภาวะการแข่งขันในธุรกิจอินเทอร์เน็ตความเร็วสูงเริ่มมีความรุนแรงเพิ่มมากขึ้น
  ควบคู่ไปกับจำนวนผู้ใช้บริการที่ขยายตัวอย่างต่อเนื่อง
  โดยจะเห็นได้จากปริมาณการใช้อินเตอร์เน็ตที่มีอัตราการขยายตัวเพิ่มขึ้นอย่างต่อเนื่อง ข้อมูลจาก
  Internet World Stats ปี 2551
  พบว่าในประเทศไทยมีจำนวนผู้ใช้อินเตอร์เน็ตมีการขยายตัวเป็น 13.42 ล้านคน
  และประมาณการว่าแนวโน้มในปี 2552 ตลาดไอทียังสามารถเติบโตเพิ่มขึ้นอีกประมาณร้อยละ 15

5.  การพัฒนาและเปลี่ยนแปลงทางเทคโนโลยี

  มีการเปลี่ยนแปลงที่รวดเร็วและต่อเนื่อง เพื่อให้เกิดการพัฒนาทางด้านเศรษฐกิจ
  และความสามารถในการแข่งขันของประเทศ โดยในปี 2551
  เริ่มมีการเปลี่ยนแปลงเทคโนโลยีที่สำคัญ คือ การเปลี่ยนแปลงเทคโนโลยีจาก 2G เป็น 3G และ
  การเปลี่ยนแปลงการบริการอินเตอร์เน็ตไร้สาย มาเป็นการใช้ WIMAX
  ซึ่งการเปลี่ยนข้างต้นจะส่งผลให้ผู้บริโภคทั้งภาคประชาชนและภาคธุรกิจจำเป็นต้องปรับเปลี่ยนการใช้สินค้าและบริการทางด้านเทคโนโลยีของตนเพื่อให้ทันสมัยและมีความสามารถทางการแข่งขันที่รวดเร็วและทัดเทียมคู่แข่ง

  จากปัจจัยข้างต้น
  แสดงให้เห็นว่าอุตสาหกรรมเทคโนโลยีสารสนเทศและการสื่อสารในประเทศไทย
  มีโอกาสที่จะขยายตัวได้ในอัตราที่สูงทั้งในภาครัฐและเอกชน รวมไปถึงผู้บริโภครายย่อยด้วย
  โดยเห็นได้จากการลงทุนในโครงการและการขยายบริการต่างๆ จำนวนมาก เช่น
  เทคโนโลยีโทรศัพท์เคลื่อนที่รุ่นที่ 3 (3G)
  การขยายบริการจากอินเตอร์เน็ตความเร็วปกติไปสู่อินเตอร์เน็ตความเร็วสูง(WIMAX)
  และโครงการต่างๆ ของภาครัฐบาล เป็นต้น
  จึงเป็นโอกาสของผู้ประกอบการที่จะทำการลงทุนในอุตสาหกรรมนี้ ในระยะยาว
  อย่างไรก็ตามสภาวะทางการเมืองที่ไม่แน่นอนเป็นปัจจัยหนึ่งที่ส่งผลกระทบต่อนโยบายการลงทุนของทั้งภาครัฐบาลและภาคเอกชน

1.  การตลาดและภาวะการแข่งขัน

    1.  ลักษณะลูกค้าและกลุ่มลูกค้าเป้าหมาย

  ลักษณะลูกค้าของบริษัทประกอบด้วยกลุ่มองค์กรราชการ รัฐวิสาหกิจ และบริษัทเอกชน

  สามารถแบ่งตามลักษณะธุรกิจและความต้องการของลูกค้าออกเป็น 3 กลุ่ม ดังนี้

+--------------------------+-----------------------------+------------+
| กลุ่มธุรกิจ                  | ตัวอย่างรายชื่อลูกค้า             | อัต         |
|                          |                             | ราส่วนรายได |
|                          |                             | ้ต่อรายได้รวม |
|                          |                             |            |
|                          |                             | ปี 2551     |
+--------------------------+-----------------------------+------------+
| กลุ่ม TELECOM I :          | บริษัท กสท โทรคมนาคม จำกัด     | 37%        |
| ได้แก่กลุ่มธุรกิจด้าน           | (มหาชน)                     |            |
| การ                      |                             |            |
| สื่อสารเคลื่อนที่และสื่อสารไร้สาย |                             |            |
|                          |                             |            |
| (Mobile & Wireless       |                             |            |
| Group)                   |                             |            |
+--------------------------+-----------------------------+------------+
| กลุ่ม TELECOM II :         | บริษัท ทีโอที จำกัด(มหาขน)       | 24%        |
| ได้แก่กลุ่มธุรกิจด้าน           |                             |            |
| โทรศ                     |                             |            |
| ัพท์พื้นฐานและเครือข่ายแบบมีสาย |                             |            |
| (Fixed Line & Network    |                             |            |
| Group)                   |                             |            |
+--------------------------+-----------------------------+------------+
| กลุ่ม ENTERPRISE :         | หน่วยงานราชการ รัฐวิสาหกิจ      | 39%        |
| ได้แก่กลุ่มลูกค้าที่เป็น          | หรือองค์กรธุรกิจภาคเอกชน        |            |
| องค์กรทั้งภาครัฐและเอกชนต่างๆ | ภาคการศึกษา เช่น กรมที่ดิน,      |            |
|                          | การประปานครหลวง, บริษัท       |            |
|                          | โตโยต้า มอเตอร์ ประเทศไทย     |            |
|                          | จำกัด เป็นต้น                  |            |
+--------------------------+-----------------------------+------------+

2.  การจำหน่ายและช่องทางการจำหน่าย

  โดยปกติ บริษัทเข้าร่วมดำเนินโครงการต่างๆ ทั้งด้านการออกแบบและรับเหมาวางระบบ
  ด้านบำรุงรักษา ด้านการพัฒนาโปรแกรมระบบงาน และการให้เช่าระบบ
  โดยการเข้าร่วมประมูลโครงการทั้งของภาครัฐบาลและภาคเอกชน
  ซึ่งมีระยะเวลาพิจารณาคัดเลือกผู้ดำเนินโครงการประมาณ 3-6 เดือน

  ในปี 2551 ลักษณะของการเข้าร่วมประมูลโครงการแบ่งออกเป็น 2 ลักษณะ ดังนี้

1.  จำหน่ายโดยตรง (Direct sales): เป็นการเข้าร่วมประมูลโครงการโดยตรงกับลูกค้า
    ซึ่งคิดเป็นสัดส่วนร้อยละ 90 รายได้จากการดำเนินงาน

2.  จำหน่ายโดยผ่านบริษัทพันธมิตรทางธุรกิจ :
    การจำหน่ายสินค้าและบริการโดยผ่านบริษัทพันธมิตรทางธุรกิจในลักษณะแบบ Subcontract
    โดยบริษัทพันธมิตรเป็นผู้ชนะการประมูลโครงการและมีการทำสัญญาดำเนินงานให้กับบริษัทอีกต่อหนึ่ง
    การจำหน่ายในลักษณะผ่านพันธมิตรคิดเป็นร้อยละ 10 ของรายได้จากการดำเนินงาน

  และ เพื่อการบริการของบริษัทสามารถสนองตอบต่อความต้องการของลูกค้าอย่างรวดเร็ว
  บริษัทจึงได้จัดศูนย์บริการเพื่อให้บริการด้านการบำรุงรักษาในเขตพื้นที่ต่างๆทั่วประเทศ
  ในปัจจุบันบริษัทได้จัดตั้งศูนย์บริการแล้วจำนวน 7 แห่ง ได้แก่ ชลบุรี สงขลา เชียงใหม่ ขอนแก่น
  พิษณุโลก สุราษฎร์ธานี และนครราชสีมา

1.  สภาพการแข่งขันภายในอุตสาหกรรม

  ภาพรวมของอุตสาหกรรมและแนวโน้ม

  ปัจจุบันสภาวะการแข่งขันในตลาดโลกมีความรุนแรงและมีแนวโน้มการเปลี่ยนแปลงอย่างรวดเร็ว
  ส่งผลให้เกิดการเคลื่อนไหวของการลงทุนจากประเทศพัฒนาไปสู่กลุ่มประเทศกำลังพัฒนา
  ในขณะเดียวกันกลุ่มประเทศกำลังพัฒนาได้พัฒนาศักยภาพของตนเพื่อนำประเทศให้ก้าวไปข้างหน้าและขยายเศรษฐกิจในประเทศให้ดีขึ้น
  และเครื่องมือหนึ่งที่ถูกนำมาใช้เพื่อเพิ่มศักยภาพการแข่งขันของประเทศ คือ
  การลงทุนทางด้านการพัฒนาเทคโนโลยีสารสนเทศในประเทศ
  ให้สอดคล้องกับการเติบโตของการใช้เทคโนโลยีของโลก
  ดังนั้นบทบาทของไอซีทีจึงมีแนวโน้มขยายตัวมากขึ้นตามลำดับเพื่อเป็นการเตรียมความพร้อมในการพัฒนาเศรษฐกิจของประเทศอีกทางหนึ่ง

  รัฐบาลไทยได้เล็งเห็นความสำคัญในส่วนนี้จึงได้เร่งพัฒนาเทคโนโลยีสารสนเทศและการสื่อสารของประเทศ
  โดยได้มีการจัดตั้งกระทรวงเทคโนโลยีสารสนเทศและการสื่อสารขึ้นเมื่อวันที่ 3 ตุลาคม 2545
  ซึ่งมีบทบาทหน้าที่หลักในการกำหนดยุทธศาสตร์เทคโนโลยีสารสนเทศและการสื่อสารให้สอดคล้องกับนโยบายเทคโนโลยีสารสนเทศของประเทศ
  พร้อมกับได้จัดทำแผนแม่บทเทคโนโลยีสารสนเทศและการสื่อสารของประเทศไทย พ.ศ.
  2545-2549 (ฉบับที่ 1)
  เพื่อเป็นกรอบในการพัฒนาเทคโนโลยีสารสนเทศและการสื่อสารของประเทศ
  โดยกำหนดกรอบระยะเวลาการดำเนินงาน 5 ปี
  และเมื่อช่วงระยะเวลาสิ้นสุดการใช้แผนแม่บทดังกล่าวในปี 2549
  ทางกระทรวงเทคโนโลยีสารสนเทศและการสื่อสารจึงได้เร่งจัดทำแผนแม่บทเทคโนโลยีสารสนเทศและการสื่อสารของประเทศไทย
  พ.ศ. 2550-2554 (ฉบับที่ 2) เพื่อให้เกิดความต่อเนื่องในการพัฒนา
  โดยมีวัตถุประสงค์[1]เพื่อศึกษาสถานการณ์ด้านเทคโนโลยีสารสนเทศและการสื่อสารของประเทศไทยและเปรียบเทียบกับต่างประเทศ
  เพื่อเสนอแผนและแนวทางการพัฒนาเทคโนโลยีสารสนเทศและการสื่อสารของประเทศไทยเพื่อการแข่งขันในอนาคต
  นอกจากนี้เพื่อใช้เป็นกรอบและแนวทางการพัฒนาด้านไอซีทีของประเทศสู่การปฏิบัติอย่างมีประสิทธิภาพเป็นรูปธรรมและรองรับกับนโยบายรัฐบาล

  นอกจากความสำคัญของเทคโนโลยีสารสนเทศแล้ว
  การเปลี่ยนแปลงอย่างรวดเร็วและตลอดเวลาของเทคโนโลยีที่เกิดขึ้นในปัจจุบัน อาทิเช่น ระบบ
  3G และ WIMAX เป็นต้น ทำให้ทั้งภาครัฐฯ
  และเอกชนต้องลงทุนทางด้านเทคโนโลยีสารสนเทศอย่างต่อเนื่อง
  ทำให้ตลาดไอซีทีนี้มีแนวโน้มที่จะขยายตัวอย่างต่อเนื่อง
  แม้ว่าจะมีผลกระทบจากภาวะเศรษฐกิจโลกตกต่ำ
  และปัญหาทางการเมืองภายในประเทศมากระทบก็ตาม

  โดยจะสามารถพิจารณาได้จากมูลค่าตลาดการบริการด้านคอมพิวเตอร์ของประเทศไทย
  ซึ่งมีแนวโน้มว่าในปี 2551 จะเติบโตจากปี 2550 ถึงร้อยละ 26.9 โดยเฉลี่ย
  โดยในตลาดบริการด้าน System Integration (SI) นั้นจะมีอัตราการเติบโตอยู่ที่ร้อยละ
  29.5 ซึ่งการเติบโตในตลาดบริการนี้ จะส่งผลดีต่อการดำเนินการของบริษัท

  ตารางแสดงมูลค่าตลาดบริการด้านคอมพิวเตอร์ จำแนกตามประเภทบริการ ปี 2550
  และการคาดการณ์ในปี 2551

  -------------------------------------- ---------- --------- --------------
  ประเภท                                 มูลค่า                 อัตราการเติบโต
                                         (ล้านบาท)             (%)

                                         2550       2551      50:51

  1. System Integration : SI             9,380      12,149    29.5

  2. Network Services                    1,487      1,861     25.2

  3. Software and Data Maintenance       740        836       13.0
  Services                                                    

  4. Hardware and Maintenance Services   2,373      2,507     5.7

  5. Data Center and Disaster Recovery   1,036      1,352     30.5
  Center                                                      

  5.1 Web Hosting/Mail Hosting           234        336       43.6

  5.2 Co-Location Services/Dedicated     311        404       30.0
  Server Services                                             

  5.3 Disaster Recovery Services         466        579       24.2

  5.4 Others                             25         33        N/A

  6. IT related Training & Education     1,384      1,665     20.3

  7. IT Consulting                       1,295      1,692     30.7

  8. IT Outsourcing                      2,987      4,174     39.8

  8.1 Enterprise-Wide (การบริการ          1,757      2,168     23.4
  Outsourcing แบบครบวงจร)                                     

  8.2 Network and Desktop Management     522        844       61.7

  8.3 Application Management             634        1,026     61.8

  8.4 Others                             73         136       N/A

  9. Others                              22         27        N/A

  รวมตลาดบริการด้านคอมพิวเตอร์               20,703     26,264    26.9
  -------------------------------------- ---------- --------- --------------

  จากรายงานของ สมาคมอุตสาหกรรมเทคโนโลยีสารสนเทศไทย (ATCI)
  คาดการณ์ว่าแนวโน้มอุตสาหกรรมเทคโนโลยีสารสนเทศและการสื่อสาร (ICT)
  จะมีการเติบโตอย่างต่อเนื่อง โดยจะมีอัตราการเติบโตเฉลี่ยปีละประมาณร้อยละ 15 - 20
  แต่ในอุตสาหกรรมบางด้านก็มีการเติบโตแบบก้าวกระโดดทั้งนี้เพราะมีการเปลี่ยนแปลงเทคโนโลยีแบบสิ้นเชิงโดยเฉพาะเทคโนโลยีการสื่อสารข้อมูล
  ทำให้ความต้องการทางด้านการตลาดมีการเปลี่ยนแปลงที่สวนทางกับสภาพเศรษฐกิจยกตัวอย่างที่เห็นได้ชัดเจน
  คือ เมื่อราคาน้ำมันเชื้อเพลิงที่สูงขึ้นทำให้การเดินน้อยลง
  แต่การติดต่อสื่อสารกลับสูงขึ้นเพื่อลดค่าใช้จ่ายในการเดินทาง
  การใช้การประชุมทางไกลผ่านระบบ Video Conference หรือ การรับ/ส่ง ข้อมูลแบบ
  Multimedia บนเครือข่าย High speed Internet ทำให้เกิดนวัติกรรมใหม่
  ในเรื่องของระบบการเรียน/การสอนทางไกล การรักษาพยาบาลผ่านระบบการสื่อสารทางไกล
  การสันทนาการ (ดูหนัง ฟังเพลง)
  เหล่านี้เองเป็นตัวกระตุ้นให้การเติบโตของอุตสาหกรรมที่เกี่ยวข้องกับเทคโนโลยีสารสนเทศและการสื่อสารยังมีการเติบโตอย่างต่อเนื่อง

  ----------------------------------------------------------------------
  แนวโน้มอุตสาหกรรมเทคโนโลยีสารสนเทศและการสื่อสาร (ICT) และ อุตสาหกรรม (IT)

  []

  ที่มา : ข้อมูล ณ วันที่ 1 กุมภาพันธ์ 2549 สมาคมอุตสาหกรรมเทคโนโลยีสารสนเทศไทย
  (ATCI)
  ----------------------------------------------------------------------

  ทั้งนี้ สมาคมอุตสาห

  สภาวะการแข่งขัน

  จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาล
  และภาคเอกชนให้ได้มาตรฐานและทัดเทียมระดับนานาชาติ
  ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
  เหตุดังกล่าวทำให้ผู้ประกอบการหลายรายให้ความสนใจในธุรกิจนี้
  จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
  ซึ่งสามารถแบ่งออกเป็น 4 กลุ่ม โดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

  สำหรับการดำเนินธุรกิจของบริษัทนั้น จัดอยู่ในทั้ง 4 กลุ่ม แต่บริษัทถือเป็นหนึ่งในผู้นำใน 2
  กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
  ทั้งนี้เพราะรายได้ส่วนใหญ่ของบริษัทได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
  และระบบโครงข่ายสื่อสารโทรคมนาคม ประกอบกับบริษัทเป็นบริษัทคู่ค้าสำคัญในระดับ Gold
  Partner กับบริษัท Cisco Inc.
  ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

กลยุทธ์ที่ใช้ในการแข่งขัน

  ลักษณะของการเข้าร่วมดำเนินโครงการต้องผ่านขั้นตอนการประมูลโครงการ
  ไม่ว่าโครงการจะเป็นของทั้งภาครัฐบาลและภาคเอกชน
  ซึ่งส่วนใหญ่จะพิจารณาคัดเลือกจากรายละเอียดของโครงการ ราคา เงินทุน
  ความพร้อมของทีมงาน และผลงานในอดีต นอกจากนั้น เพื่อเพิ่มความสามารถในการแข่งขัน
  บริษัทได้วางกลยุทธ์ทางการตลาดไว้ ดังนี้

1.  สร้างความเชื่อมั่นและเชื่อถือในคุณภาพของผลงานอย่างสม่ำเสมอ
    ตั้งแต่การให้คำแนะนำการวางระบบ
    การคัดเลือกสินค้าที่มีคุณภาพและเหมาะสมกับความต้องการของลูกค้า

2.  ประสิทธิภาพของบริการหลังการขาย หากลูกค้าต้องการ
    บริษัทสามารถจัดพนักงานคอยให้คำปรึกษาและแนะนำแก่ลูกค้าที่มีปัญหาตลอด 24 ชั่วโมง
    รวมทั้งลูกค้าสามารถใช้บริการจาก Website ของบริษัท เพื่อแจ้งข้อบกพร่องของข้อมูล
    และตรวจสอบความคืบหน้าในการแก้ไขระบบงาน
    นอกจากนี้เพื่อเพิ่มความรวดเร็วของการให้บริการ
    บริษัทวางแผนจัดตั้งศูนย์บริการตามภูมิภาคต่างๆ ซึ่งปัจจุบันได้เปิดดำเนินการเรียบร้อยแล้ว 7
    แห่ง ใน 7 จังหวัด

3.  รักษาฐานลูกค้ากลุ่มเดิม โดยเฉพาะกลุ่มลูกค้ารายใหญ่ในอุตสาหกรรมสื่อสารโทรคมนาคม
    โดยสร้างความสัมพันธ์ที่ดีกับกลุ่มลูกค้าดังกล่าว
    พร้อมทั้งขยายขอบเขตของการให้บริการให้เพิ่มขึ้นโดยเฉพาะด้านบำรุงรักษาระบบ
    หรือบริการอื่นๆ ที่เพิ่มมูลค่าให้แก่กิจการ นอกจากนี้
    บริษัทมีนโยบายในการขยายกลุ่มลูกค้าไปยังภาคธุรกิจที่มีอัตราการเติบโตด้านการพัฒนาระบบสารสนเทศและการสื่อสาร
    เช่น ภาคการเงิน และภาคการผลิต เป็นต้น

4.  เนื่องจากลักษณะของการดำเนินธุรกิจต้องอาศัยความรู้ความสามารถของบุคลากรเป็นสำคัญ
    บริษัทจึงมีนโยบายส่งเสริมให้บุคลากรภายในองค์กรพัฒนาความรู้ความสามารถและความเชี่ยวชาญอย่างสม่ำเสมอ

5.  สร้างความคล่องตัวในการบริหารงาน
    ทำให้สามารถแก้ไขปัญหาหรือตัดสินใจได้รวดเร็วเมื่อสถานการณ์เปลี่ยนแปลง

  6. การสร้างความสัมพันธ์ที่ดีระหว่างบริษัทกับผู้ที่เกี่ยวข้อง เช่น ลูกค้า บริษัทคู่ค้า เป็นต้น

1.  การจัดหาผลิตภัณฑ์หรือบริการ

    1.  ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (CPU) เครื่องพิมพ์
    (Printer) และอุปกรณ์ต่อพ่วง

2.  อุปกรณ์สำหรับระบบโครงข่าย เช่น High Speed, Internet Switch, Router

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท 3 คอม (ประเทศไทย)จำกัด (3COM), บริษัท ฮิวเลตต์ - แพคการ์ด
  จำกัด (Hewlett Packard), บริษัท ซัน ไมโครซิสเต็มส์ จำกัด(Sun Micro System),
  บริษัท ไอบีเอ็ม จำกัด (IBM), บริษัท เอเซอร์ คอมพิวเตอร์ จำกัด(ACER), บริษัท
  ออโต้เดสก์ จำกัด (Autodesk), บริษัท ออราเคิล คอร์ปอเรชั่น จำกัด (Oracle), บริษัท
  ไมโครซอฟท์ จำกัด (Microsoft), บริษัท เอสเอพี (ประเทศไทย) จำกัด (SAP)
  ซึ่งทำให้บริษัทได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น เช่น
  Cisco Systems, Autodesk
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

1.  การจัดหาผลิตภัณฑ์และบริการ

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทมีความได้เปรียบในการเสนอราคาประมูลโครงการ
  ปัจจุบัน บริษัทมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น และในปี 2551
    บริษัทสั่งซื้อสินค้าผ่านบริษัทผู้ผลิตโดยตรงประมาณร้อยละ 6.5 ของมูลค่าการสั่งซื้อสินค้า
    โดยทางบริษัทต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทางบริษัท
    ได้มีสัมพันธ์ทางการค้ามามากกว่า 15 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทไม่ได้ติดต่อบริษัทผู้ผลิต
    และตัวแทนจำหน่ายของผู้ผลิตในประเทศไทยโดยตรง)โดยส่วนมากเป็นกรณีที่บริษัทมีผู้ดำเนินงานรายย่อย
    (Sub-Contractor) มาดำเนินงานให้บริการเสริมหรือการซ่อมบำรุงระบบต่างๆ
    ซึ่งบริษัทไม่สามารถให้บริการได้อย่างทั่วถึง โดยในปี 2551
    การสั่งซื้อสินค้าจากตัวแทนจำหน่ายทั่วไปคิดเป็นสัดส่วนร้อยละ 45 ของมูลค่าการสั่งซื้อสินค้า
    เนื่องจากบริษัทมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น ซึ่งคิดเป็นประมาณร้อยละ 48.5
    ของมูลค่าการสั่งซื้อสินค้า

  บริษัทไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  ปัจจุบันบริษัทติดต่อผู้ผลิตและตัวแทนจำหน่ายประมาณ 383 ราย

  หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems และ
  Oracle ซึ่งมีโรงงานผลิตตั้งอยู่ ณ ประเทศสหรัฐอเมริกา
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ ซึ่งในปี 2551
  บริษัทมีการนำเข้าสินค้าคิดเป็นสัดส่วนร้อยละ 51 ของมูลค่าการสั่งซื้อสินค้าของบริษัท

2.  การซื้อภายในประเทศ

  บริษัทมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ ภายในประเทศ ซึ่งในปี 2551
  บริษัทมีสินค้าสั่งซื้อภายในประเทศร้อยละ 49 ของมูลค่าการสั่งซื้อสินค้าของบริษัท
  ซึ่งบริษัทจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

1.  ปัญหาเกี่ยวกับการดำเนินโครงการ

  เนื่องจาก
  ในบางครั้งบริษัทประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
  ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

  อย่างไรก็ตาม ตลอดระยะเวลาการดำเนินกิจการ
  บริษัทประสบปัญหาในการส่งมอบโครงการน้อยมาก และปี 2551 คิดเป็นมูลค่าความเสียหายเพียง
  800,000 บาท จากการดำเนินงานทั้งหมด

2.  ผลกระทบต่อสิ่งแวดล้อม

- ไม่มี -

3.  งานที่ยังไม่ส่งมอบ

  ณ วันที่ 31 ธันวาคม 2551 บริษัทมีภาระผูกพันที่จะต้องขายหรือให้บริการแก่ลูกค้าตามสัญญาดังนี้

  1. บริษัทฯ มีสัญญาซื้อขายและบริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ
  923 ล้านบาท (2550:1,091 ล้านบาท)

  2. บริษัทยังมีสัญญาหลายสัญญาเพื่อให้เช่าอุปกรณ์อิเลคโทรนิคส์กับบริษัทซึ่งมีรัฐบาลเป็นผู้ถือหุ้น
  หน่วยงานราชการและโรงเรียนปลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  64 ล้านบาท (2550:120 ล้านบาท)
  โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา

  3. บริษัทได้ทำบันทึกข้อตกลงกับบริษัทแห่งหนึ่ง โดยบริษัทจะเป็นผู้ลงทุนจัดหา ติดตั้ง
  อุปกรณ์และซอฟต์แวร์ ระบบ Voice Mail System ให้แก่บริษัทดังกล่าว
  เพื่อให้บริการแก่ผู้ใช้บริการเป็นระยะเวลาตั้งแต่วันที่ 1 สิงหาคม 2549 ถึง 30 พฤศจิกายน
  2554 โดยทางบริษัทจะได้รับรายได้คิดเป็นร้อยละของรายได้ที่บริษัทดังกล่าวได้รับ
  โดยบริษัทผูกพันที่จะดำเนินการติดตั้งอุปกรณ์ให้แล้วเสร็จ ซ่อมแซม
  บำรุงรักษาให้อุปกรณ์ใช้งานได้ตามปกติ ชำระค่าบริการเชื่อมโยงสัญญาณรายเดือน
  และปฏิบัติตามข้อกำหนดและเงื่อนไขที่ระบุไว้ในสัญญารวมทั้งโอนกรรมสิทธิ์
  ในอุปกรณ์ทั้งหมดให้แก่บริษัทดังกล่าวเมื่อสิ้นสุดข้อตกลง

[1]